కొవిడ్‌ సామగ్రికి ఐజీఎస్టీ మినహాయింపు – Nijam Today
కొవిడ్‌ సామగ్రికి ఐజీఎస్టీ మినహాయింపు
కరోనా సంక్షోభం నేపథ్యంలో కేంద్ర ప్రభుత్వం కీలక నిర్ణయం తీసుకున్నది. భారత్‌లో ఉచితంగా పంపిణీ చేసేందుకు విదేశాల నుంచి లేదా విరాళాల రూపంలో అందుకొనే కొవిడ్‌-19 సహాయ సామగ్రికి ఇంగ్రేటెడ్‌ జీఎస్టీ (ఐజీఎస్టీ)ని మినహాయించింది. ఈ మినహాయింపు జూన్‌ 30 వరకు అమల్లో ఉంటుంది.
విరాళాల రూపంలో అందజేసే కొవిడ్‌ సహాయ సామగ్రికి ఐజీఎస్టీ నుంచి మినహాయింపు ఇవ్వాలంటూ విదేశాల్లోని పలు సంఘాలు, చారిటబుల్‌ సంస్థలు, కార్పొరేట్‌ కంపెనీల నుంచి వచ్చిన విజ్ఞప్తుల మేరకు ఈ నిర్ణయం తీసుకున్నట్లు కేంద్ర ఆర్థిక మంత్రిత్వ శాఖ వివరించింది.
ఇప్పటికే భారత్‌కు దిగుమతై పోర్టుల్లో కస్టమ్స్‌ అనుమతి కోసం ఎదురు చూస్తున్న సరుకులకు కూడా ఈ మినహాయింపు వర్తిస్తుందని తెలిపింది. ఇలాంటి సహాయ సామగ్రికి ఐజీఎస్టీని మినహాయించే అంశం రాష్ట్ర ప్రభుత్వాలు, అధీకృత సంస్థలు, సహాయ సంస్థలు లేదా చట్టబద్ధ సంస్థల పరిధిలో ఉంటుందని కేంద్రం పేర్కొన్నది.
ఇలాంటి సహాయ సామగ్రిని ఏ రాష్ట్రమైనా లేదా గుర్తింపు పొందిన ఎలాంటి సహాయ, చట్టబద్ధ సంస్థలైనా ఉచితంగా దిగుమతి చేసుకోవచ్చని స్పష్టం చేసింది.
ఇలా దిగుమతి చేసుకున్న వస్తువులకు సదరు దిగుమతిదారులు కస్టమ్స్‌ విభాగం నుంచి అనుమతి పొందాలంటే.. ఆయా వస్తువులు ఉచితంగా పంపిణీ చేసేందుకు తెప్పించినవేనని ధ్రువీకరిస్తూ నోడల్‌ అథారిటీ నుంచి పొందిన సర్టిఫికెట్‌ను సమర్పించాలని ప్రభుత్వం తెలిపింది.
kovide saamagriki igst minahaayimpu – Nijam Today
kovide saamagriki igst minahaayimpu
karona sankshobham nepathyamlo kendra prabhutvam keelaka nirnayam teesukunnadi. bhaarathmlo uchitamgaa pampinee chesenduku videsala nunchi leda viraalaala roopamlo andukone kovide-19 sahaya saamagriki ingrated gst (igst)ni minahaayinchindi. ee minahaayimpu joony 30 varaku amallo untundi.
viraalaala roopamlo andajese kovide sahaya saamagriki igst nunchi minahaayimpu ivvaalantuu videsaalloni palu sanghaalu, charitable samsthalu, carporate companyla nunchi vachina vignaptula meraku ee nirnayam teesukunnatlu kendra aardhika mantritva saakha vivarinchindi.
ippatike bhaarathnaku digumatai portullo kastamse anumati kosam eduru chustunna sarukulaku kuudaa ee minahaayimpu vartistundani telipindi. ilanti sahaya saamagriki igstne minahaayinche amsam rashtra prabhutvaalu, adheekruta samsthalu, sahaya samsthalu leda chattabaddha samsthala paridhilo untundani kendram perkonnadi.
ilanti sahaya saamagrini e rashtramaina leda gurtimpu pondina elanti sahaya, chattabaddha samsthalainaa uchitamgaa digumati chesukovachani spashtam chesindi.
ilaa digumati chesukunna vastuvulaku sadaru digumatidaarulu kastamse vibhagam nunchi anumati pondalante.. aayaa vastuvulu uchitamgaa pampinee chesenduku teppinchinavenani dhruvikaristu nodalli atharity nunchi pondina certificatene samarpinchaalani prabhutvam telipindi.